text: Brand spærrede vej på Kegnæs
  24 november 2016 kl. 05.34
  En brand har i nat hærget en ejendom ved Kegnæs på Sydals. Slukningsarbejdet er torsdag morgen fortsat i gang og spærrede i morgentimerne Nørre Landevej. 
  Branden blev opdaget og anmeldt kort efter klokken 03, oplyser Syd- og Sønderjyllands Politi.
  - Ingen personer har været i fare. Slukningsarbejdet vil vare til et stykke ud på morgenen, siger vagtchef Claus Skovgaard Syd- og Sønderjyllands Politi, til TV SYD.
  
  På Kegnæs er Nørre Landevej spærret i forbindelse med slukningsarbejde, og der er omkørsel via Østerby. #politidk
  
  